קים אור אזולאי

קים אור אזולאי (נולדה ב-27 בספטמבר 2002) היא שחקנית, מנחת טלוויזיה, דוגמנית ומעצבת אופנה ישראלית.

ביוגרפיה
נולדה בשם קים אזולאי בראשון לציון, אך גדלה בבת-ים. אביה חיים אזולאי ממוצא מרוקאי. אמה רויטל (לבית ינאי) ממוצא פולני ורוסי. סבתא-רבתא שלה, סוניה פרלה ינוביץ, היא ניצולת שואה מפולין. לה אחות בכורה, קורל, ושני אחים צעירים, קורן וקייל. כשהייתה בת 12, שבו להתגורר בראשון לציון.

את שמה האמצעי אור קיבלה מרב שנכח בבריתה שלה: 

למדה בבית הספר התיכון מקיף י"א ראשונים שבעיר הולדתה. שיפרה והשלימה בגרויות גם אקסטרנית בתיכון הפרטי של רועי קריב.

באוקטובר 2020 התגייסה כחיילת של חיל החינוך, ושובצה במחלקת הפקות בתיאטרון צה"ל, והשתחררה לאחר כשנתיים באוקטובר 2022, לאחר ששירתה על תקן אמן פעיל.

למדה משחק אצל השחקן עופר חיון.

קריירה 
בשנת 2013 השתתפה בעונה הראשונה של תוכנית המציאות "הבנים והבנות" בערוץ הילדים והעפילה לגמר.

שנתיים לאחר מכן, השתתפה בתוכנית הטלוויזיה "המתבגרים", דוקו עבור ילדים ונוער שעוסקת בחינוך מיני ובגיל ההתבגרות ששודרה בערוץ הילדים. בשנת 2017 השתתפה כאורחת ב"טין ניק סטנדאפ שואו", והנחתה את "אונליין" לצד כוכבי נוער נוספים. בקיץ אותה שנה הוציאה ביחד עם עומר חזן קולקציית קפסולה בעיצובה ברשת הבגדים הישראלית TNT.

בפברואר 2018 החלה את קריירת המשחק שלה כשגילמה את דמותה של גילי בסדרה "ככה זה" של yes. בהמשך השנה, גילמה את דמותה של קים ביטון בסדרה "יש לה את זה".

ביוני 2018 השתתפה בסדרת הרשת "אינסטה בייב". בהמשך אותה השנה, השתתפה בסדרת הנוער "אילת", בה גילמה את דמותה של נועה בן שושן, ביתו של בעל המלון ו"אושיית רשת" בעלת מותג אופנה. בהמשך התארחה בסדרה "אחותי קפצה כיתה" והחלה לשמש כפרנזטורית של חברת הסלולר סמסונג ושל חברת האיפור הבינלאומית MAC.

באפריל 2019 החלו שידורי הסדרה "אמא מביכה" בערוץ זום ששודרה גם ב-yes שם גילמה את אבישג, האחות הבכורה במשפחה. בנובמבר אותה שנה החלו שידורי הגרסה המחודשת ל"בצפר" בכיכובה. היא השתתפה במחזמר "כמו גדולים" המבוסס על קלטת הילדים המשלבת את שיריו של אריק איינשטיין. כמו כן, לקראת סוף 2019 החלה לשמש כפרזנטורית לחברה האקססוריז הישראלי TOPTEN, ולהנחות את תוכנית האירוח לנוער "הקומה האחרונה" בערוץ TeenNick.

בפברואר 2020 החלה לגלם את דמותה של ניקי בסדרה "ספיידרז", עליה גם קיבלה מועמדות בתחרות פרסי הטלוויזיה לילדים ולנוער. באוגוסט 2020 החלה לגלם את דמותה של לי-פס בסדרה "מחנה אבא". בספטמבר 2020 החלה לגלם את תותי בעונה החמישית של הסדרה "כפולה" בכיכובה של נועה קירל.

שימשה כשגרירת מותג של חברת האופנה האיטלקית FILA בישראל, כשלפני כן שיתפה פעולה במשך כחמש שנים עם המתחרה הגרמנית אדידס.

בנובמבר 2020 השתתפה בתוכנית "נינג'ה ישראל" בקשת 12, כשדרית קווים אורחת.

באפריל 2021, החלה לגלם את דמותה של זיו בסדרה "מקיף מילאנו" בערוץ כאן חינוכית.

בנוסף ב-2021 השתתפה במסלול ה-VIP באודישנים לתוכנית "משחקי השף" ברשת 13. גילמה את הודיה בסדרה מנגן ושר.

קולקציית בגדים וכובעים בעיצובה נמכרת באתר האופנה הישראלי Terminal X.

בשנת 2021 שיחקה קים אור אזולאי ב״SKY HIGH פסטיגל״ בתור הילדה של דמות שגילם רן דנקר.

בשנת 2022 שיחקה קים בסרט "הסיפור שלנו" גילמה שם את קים הזמרת המצליחה בארץ עם זאת הוציאה שיר בשם בנשיקה לסרט.

בנובמבר 2022 התארחה קים בסדרה "גדול עלינו" בערוץ Zoom.

בשנת 2023 היא התחילה לשחק בעונה השנייה של הסדרה "מלכת היופי של ירושלים" מבית yes, בתפקיד עמליה.באותה שנה השתתפה בתוכנית המציאות "רוקדים עם כוכבים" לצידו של עידן אטיאס, וזכתה במקום הראשון

חיים אישיים 
מאז 2022 היא מתגוררת בתל אביב ביחד עם הכדורסלן, יפתח זיו, עמו היא בזוגיות מאז 2020.

בספטמבר 2021 עברה תאונת אופנוע ים, שגרמה לה למספר שברי דחיסה בעמוד השדרה.

פילמוגרפיה 

|2024
|לרוץ על החול
|קים
|הווה
|-

פרסים ומועמדויות

קישורים חיצוניים

 "אני בת 14, יש משהו שאני אמורה לא לאהוב בגוף שלי?", fashion forward.
 
 
 
 
 
 
 א׳ עד ת׳, פרוגי 7 באפריל 2020

הערות שוליים

שחקניות ישראליות
דוגמניות ישראליות
דוגמנים ישראלים
מנחות טלוויזיה ישראליות
בלוגריות ישראליות
ראשון לציון: אישים
שחקניות ילדות ישראליות
מתחרי הבנים והבנות
טיקטוקריות ישראליות
פורבס 30Under30: ישראל
מנחי טלוויזיה ישראלים
אישים ממוצא יהודי-מרוקאי
בוגרי תיאטרון צה"ל
שחקנים ישראלים
בוגרות תיאטרון צה"ל
שחקנים ילדים ישראלים
מעצבות אופנה ישראליות
מעצבי אופנה ישראלים
משתתפות הפסטיגל
מתחרי רוקדים עם כוכבים (ישראל)
ישראליות שנולדו ב-2002
ישראלים שנולדו ב-2002